Willem Adriaan van der Stel - Wikipedia

# Willem Adriaan van der Stel

### vanuit Wikipedia, die vrye ensiklopedie.

Willem Adriaan van der Stel was 'n ongewilde goewerneur van die Kaap die Goeie Hoop.

Hy is in Amsterdam gebore as die oudste seun van Simon van der Stel in 1664 en sy vader in die ouderdom van 15 na die Kaap die Goeie Hoop vergesel. Sy eerste pos hier was as kassier van die Verenigde Oos-Indiese Kompanjie. Hy het sy vader as goewerneur opgevolg in 1699.

Sy voorliefde vir boerdery is vrye teuels gegee en hy het 'n lieflike landgoed tot stand gebring by Vergelegen, naby die huidige Somerset-Wes. Die omvang van sy bedrywighede en sy persoonlikheid het aanleiding gegee tot klagtes, wat op die spits gedryf is in 'n klagskrif wat deur 63 burgers aan die Here XV11 in Nederland gestuur is in 1705.

Van der Stel het die situasie nie goed gehanteer nie en Adam Tas tesame met talle andre leiers gevange gehou. Die goewerneur is na Nederland ontbied vir 'n ondersoek. Ondanks sy lang geskrewe verdediging is die uitspraak teen hom gelewer. Daar is beslag gelê op Vergelegen en dit is verkoop, en hy is ontslaan uit die diens van die Kompanjie. Hy het in Amsterdam gesterf in 1723.

## [wysig] Bronne

- Rosenthal, Eric, Encyclopaedia of Southern Africa, Juta and Company Limited, Kaapstad en Johannesburg, 1978.

Vooraf gegaan deur: Simon van der Stel | Goewerneur van die Kaap de Goede Hoop 2 November 1699 – 3 Junie 1707 | Opgevolg deur: Johannes Cornelis d’Ableing (waarnemend)

Ontsluit van "http://af.wikipedia.org../../../w/i/l/Willem_Adriaan_van_der_Stel_5cd8.html"

Kategorie: Suid-Afrikaanse geskiedenis

##### Views

- Artikel
- Bespreking
- Huidige wysiging

##### Soek

##### Ander tale

- Deutsch
- English
- Français
- ‪Norsk (bokmål)‬